CELEX: 62013FN0115
Language: lv
Date: 2013-11-29 00:00:00
Title: Lieta F-115/13: Prasība, kas celta 2013. gada 29. novembrī — ZZ /Eiropas Vides Aģentūra (EVA)

1.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 31/22
            
         Prasība, kas celta 2013. gada 29. novembrī — ZZ/Eiropas Vides Aģentūra (EVA)
   (Lieta F-115/13)
   2014/C 31/40
   Tiesvedības valoda — angļu
   
      Lietas dalībnieki
   
   
      Prasītāja: ZZ (pārstāve — A. Bertolini, advokāte)
   
      Atbildētāja: Eiropas Vides Aģentūra (EVA)
   
      Strīda priekšmets un apraksts
   
   Prasība atcelt lēmumu nepagarināt līgumu ar prasītāju un līdz ar to atjaunot prasītāju agrākajā amatā vai citā piemērotā amatā vai, ja tas netiek darīts, piespriest atbildētājai atlīdzināt prasītājai nodarīto mantisko kaitējumu un jebkurā gadījumā — viņai nodarīto morālo kaitējumu
   
      Prasītājas prasījumi:
   
   
               —
            
            
               atcelt Eiropas Vides Aģentūras 2013. gada 29. maija lēmumu noraidīt prasītājas 2013. gada 1. maijā iesniegto sūdzību;
            
         
               —
            
            
               līdz ar to:
               
                           —
                        
                        
                           atjaunot prasītāju agrākajā amatā vai citā piemērotā amatā EVA, kurš atbilst viņas kompetencei, pagarinot ar viņu līgumu saskaņā ar normatīvu prasībām;
                        
                     
                           —
                        
                        
                           alternatīvi un gadījumā, ja iepriekš norādītais prasījums attiecībā uz atjaunošanu netiktu apmierināts, piespriest atbildētājai atlīdzināt prasītājai nodarīto mantisko kaitējumu, kas ir provizoriski ex æquo et bono novērtēts atalgojuma apmērā, kuru viņa saņēma kā EVA līgumdarbiniece, par laikposmu, kas atbilst vismaz viņas sākotnējā līguma termiņam (trīs gadi);
                        
                     
         
               —
            
            
               jebkurā gadījumā piespriest atbildētājai izmaksāt provizoriski ex æquo et bono noteikto summu EUR 5 000 kā atlīdzību par nemantisko kaitējumu, tai pieskaitot nokavējuma procentus atbilstoši likumā noteiktajai likmei, sākot no sprieduma pasludināšanas datuma;
            
         
               —
            
            
               piespriest atbildētājai atlīdzināt tiesāšanās izdevumus.